2018. december 3-án bejelentették, hogy bejutottak a Duna eurovíziós dalválasztó műsorába, A Dal 2019-be, a "Roses" című első dalukkal. Először 2019. január 26-án, a nemzeti dalválasztó második válogatójában léptek színpadra, ahol a zsűri és a nézők szavazatai alapján a harmadik helyen végeztek, és továbbjutottak az elődöntőbe. 2019. február 9-én, A Dal első elődöntőjéből a zsűri és a nézők szavazatai alapján 41 ponttal a negyedik helyen végeztek, és a nézői szavazásnak köszönhetően továbbjutottak a műsor döntőjébe.